ప్రపంచీకరణ
17వ శతాబ్దంలో తరచుగా మొదటి బహుళజాతి సంస్థగా పిలువబడే బ్రిటిష్ ఈస్ట్ ఇండియా కంపెనీ (1600 లో స్థాపించబడింది), అదే విధంగా డచ్ ఈస్ట్ ఇండియా కంపెనీ (1602లో స్థాపించబడింది) మరియు పోర్చుగీసు ఈస్ట్ ఇండియా కంపెనీ (1628లో స్థాపించబడింది) లు స్థాపించబడటం వల్ల ప్రపంచీకరణ అనేది ఒక వ్యాపార విషయం అయిపొయింది.అంతర్జాతీయ వాణిజ్యంతో కూడుకున్న భారీ పెట్టుబడి అవసరాలు మరియు అధిక అపాయాల వలన, వాటాలను జారీ చెయ్యటం ద్వారా సంస్థల యొక్క ఉమ్మడి యాజమాన్యత్వానికి తెరతియ్యటం మరియు అపాయాలను పంచటంలలో బ్రిటిష్ ఈస్ట్ ఇండియా కంపెనీ ప్రపంచంలోనే మొదటి సంస్థ అయ్యింది: ప్రపంచీకరణకు ఒక ప్రధాన ముందడుగు.
భారతదేశంలో కంపెనీ పాలన
భారతదేశంలో కంపెనీ పాలన (కొన్నిసార్లు, కంపెనీ రాజ్ లేక కుంఫిణీ పాలన, "రాజ్", అంటే హిందీలో పాలన) అన్నది భారత ఉపఖండంలోని భాగాలపై బ్రిటీష్ ఈస్టిండియా కంపెనీ పరిపాలన లేక ఆధిపత్యం గురించినది. ప్లాసీ యుద్ధంలో బెంగాల్ నవాబు సిరాజుద్దౌలా కంపెనీకి తన అధీనంలోని ప్రాంతాన్ని లొంగుబాటు చేసిన తర్వాత 1757లో ప్రారంభమైందని కొందరు చరిత్రకారులు, 1765లో బెంగాల్, బీహార్ ప్రాంతాల్లో దివానీ అని పేర్కొనే పన్ను వసూలు చేసుకునే అవకాశం కంపెనీకి దక్కాక ప్రారంభమైందని మరికొందరు, 1773లో కంపెనీ కలకత్తాలో రాజధానిని ఏర్పరిచి వారన్ హేస్టింగ్స్ గవర్నర్ జనరల్ గా పరిపాలన ప్రారంభించాకా మొదలైందిన ఇంకొందరు, 1818లో మరాఠాలు ఓడిపోయి పీష్వాకు పింఛను ప్రారంభించి, అతని భూభాగాలను బ్రిటీష్ అధీనంలోకి తీసుకున్నాకా పూర్తి బ్రిటీష్ ఆధిపత్యం ప్రారంభమయ్యాకా మొదలైందని మరికొందరు లెక్కిస్తారు.